|  |  |
| --- | --- |
| *Alsó- Tisza-menti Önkormányzati Társulás* ***Társulási Tanácsa E l n ö k é t ő l***  ***6647 Csanytelek, Volentér János tér 2. sz.***  ***Tel.: 63 / 578–510 Fax: 63 / 578-517*** | Csanytelek Község Önkormányzata Jegyzőjétől  Társulás Feladatellátójától  ***🖂 6647. Csanytelek, Volentér János tér 2.sz.***  **🕿 63/578-510; 63/578-512; 63/578-513; fax: 63/578-517; jegyzo@csanytelek.hu** |

A/2-18/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 14. módosítása jóváhagyása*

**Tisztelt Társulási Tanács!**

Emlékeztetjük Önöket arra, hogy az Alsó- Tisza-menti Önkormányzati Társulás Társulási Tanácsa (a továbbiakban: Társulás Társulási Tanácsa) 19/2025. (V.. 30.) Atmöt határozatával hozott döntést arról, hogy 2026. január 1. napjával *megváltoztatja a Társulás székhelyét a Társulás alapítása óta (2013. 07. 01.) Csanytelek község helyett* ***Csongrád város****át* megjelölve, egyben ugyanezen határozatban tudomásul vette a Csongrád Városi Önkormányzat Képviselő-testülete azon szándékát, hogy a település polgármesterét Bedő Tamás Albert személyét jelöli a Társulás Társulási Tanácsa Elnöki tisztségére. A tisztség betöltése a Társulás Tagjai által a tárgyi megállapodásban rögzített módon lezajló választással megy végbe, a társulás szervezeti és működési szabályzatban írtak szerint.. A helyzetet megkönnyíti, hogy a Társulás Társulási Tanácsa az általa 20/2017. (V. 30.) Atmöt határozatába foglaltak szerint tudomásul vette Erhard Gyula jelenlegi Társulási Tanács Elnöki tisztségről 2025. december 31. napjával való lemondását, így a tisztség átadás – átvétele zökkenőmentesen mehet végbe. A fenti folyamatotminden Tagönkormányzat Képviselő-testülete támogatta.

A Társulás Társulási Megállapodása olyan alapirat, amely a Társulás alapító okirata helyett a Magyar Államkincstár Csongrád- Csanád Vármegyei Igazgatósága által vezetett törzskönyvi nyilvántartásba bejegyzett módon, nevesített vezetővel, szolgáltatások felsorolását hitelesen tartalmazza. Ennek azért van nagy jelentősége, mert az Államkincstár által nyílik lehetőség a központi költségvetésből adott kötelező önkormányzati feladat társulási szintre bontott feladat-finanszírozás címén való lehívására, a feladatellátás megszűnése esetén pedig, annak lemondására.

A tárgyi megállapodás, ahhoz mellékletként csatolt *feladatellátási megállapodás és annak melléklete az intézmények gazdálkodási feladatai ellátására vonatkozó megállapodás,* valamint a *társulás szervezeti és működési szabályzata* szintén alapdokumentum, melyhez a Tagönkormányzatok Képviselő-testületei minősített többséggel hozott határozatba foglalt előzetes támogató véleményére volt szükség a tárgyi megállapodás V. fejezete 11.-12. pontja szerinti eljárásrendnek megfelelve, külön – külön napirendi pontokba szedve.

Ehhez a döntéssorozathoz tartozik a Csongrád Városi Önkormányzat Képviselő-testülete által 138/2025, (VI. 26.) önkormányzati határozata, miszerint az általa 2007. áprilisában alapított szociális intézményét a *Piroskavárosi Szociális Család- és Gyermekjóléti Intézményét (Csongrád, Szent Imre utca 19. sz.) és Telephelyét a Család- és Gyermekjóléti Központ és Szolgálat (Csongrád, Kossuth tér 7. sz.) - ( továbbiakban: szociális intézmény) társulási fenntartásba adja 2026. január 01. napjával*, továbbá átadja 2025. november 1. napjával a *belső ellenőrzés önkormányzati kötelező feladat ellátását.*

Ennek megvalósítása érdekében – külön napirendi pontba foglaltan – terjesztettük be minden Tagönkormányzat Képviselő-testülete elé a *szociális intézmény átadás – átvétele megállapodását*, melyet minden Tagönkormányzat Képviselő-testülete támogatott, határozatba foglalt, így a törzskönyvi nyilvántartásba történő bejegyzéshez szükséges dokumentum jóváhagyása után lehetőség nyílik (forgatókönyv szerinti időpontban) idén októberben a *szociális intézmény alapító okirata módosítására*, annak törzskönyvi nyilvántartáson való átvezettetésére, majd annak megtörténte után a *szociális intézmény hatósági nyilvántartásban lévő adati változásának hatósági nyilvántartáson (működési engedélyén) való átvezettetésére.* Minden változás 2026. január 1. napjától érvényes, viszont a tárgyi megállapodás jóváhagyását 3 hónappal korábban meg kell kötni az Mötv. vonatkozó rendelkezését szem előtt tartja, ezért szerepel a tárgyi megállapodás dátumaként 2025. szeptember 26. napja. A tárgyi megállapodás módosításához nélkülözhetetlen minden Tagönkormányzat támogató véleményének ismerete, mert annak hiányában nem teljesül a Társulási Megállapodásban viselt kötelezettség végrehajtása és nem megy végbe az illetékes Kincstár iratbefogadása, amely akár bírság kiszabását is hozhatja a Társulás számára.

Idén október hónapban kerül a Tagönkormányzatok Képviselő-testületei elé előzetes véleményezésre (külön előterjesztésben megtett jogalkotásra való felkérés keretében) a szociális intézményre vonatkozó önkormányzati rendelet módosítása kiadása, amely a szociális intézmény alapító okirata szerinti feladatait veszi alapul, akárcsak a tárgyi megállapodás, abban a COFOG jelöléssel, amely lehetővé teszi a központi állami támogatás lehívását a Társulás adott évi költségvetésébe az adott feladat végrehajtása anyagi fedezeteként. Az önkormányzati rendelet melléklete fogja tartalmazni a szociális intézményben ellátott bentlakásos ellátás igénybe-vétele után megállapított intézményi térítés díj összegét, amely a szociális intézmény költségvetésében saját bevétele, melyhez nagy mértékben járul hozzá a Csongrád Városi Önkormányzat.

Áttekintve a Társulás tárgyi megállapodásában írtakat, a 14. módosítással ki kellett bővíteni a Csongrád Városi Önkormányzat Képviselő-testülete által kiadott határozatával átruházott feladatokkal.

Csatoljuk az erre vonatkozó *módosítás-tervezetét,* továbbá a Megállapodás módosításainak jobb áttekintése érdekében az 1.-14. módosítását tartalmazó jegyzéket, amely a Társulás Társulási Tanácsa általi döntést tartalmazó határozat számát, a módosítás hatályba lépése időpontja megjelölését tartalmazza.

**Tisztelt Társulási Tanács!**

Indítványozzuk a tárgyi előterjesztésben, a tárgyi megállapodásban, annak módosító tervezetében és a határozati javaslatban írtak megvitatását, elfogadását a Tagönkormányzatok Képviselő-testületei által hozott határozatba foglalt támogató véleménye figyelembe-vételét.

C s a n y t e l e k, 2025. szeptember 15.

Tisztelettel:

………………………………........... ……………………………….....

Erhard Gyula Kató Pálné

a Társulás Társulási Tanács Elnöke a Társulás feladatellátó jegyzője

**…./2025. (IX.. .) Atmöt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 14. módosításának jóváhagyása*

**Határozati j a v a s l a t**

Az *Alsó- Tisza-menti Önkormányzati Társulás Társulási Tanácsa* tárgyi előterjesztést megtárgyalta és a Tagönkormányzatok által -a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltak szerint eljárva, a Társulás Társulási Megállapodása jóváhagyását tartalmazó döntését figyelembe véve, - a 88. § (1) bekezdésében és a 93. §-ban rögzített szabályok betartásával változtatás nélkül - minősített többségi döntéssel

**j ó v á h a g y j a**

**a Társulás Társulási Megállapodása egységes szerkezetbe foglalt 14. módosítását,** amely

**2026. január 01. napján lép hatályba**

a tárgyi előterjesztéshez **1. mellékletként csatolt formában és tartalommal**,

melyek aláírására felhatalmazza a Társulás Társulási Tanácsa Elnökét.

Döntésénél figyelembe-vette a Társulás Társulási Tanácsa a Társulás Tagönkormányzatai tárgyra irányadó előzetes támogató véleményét.

Végrehajtás határideje: azonnal és folyamatos (Megállapodás aláírására) 2025. 09. 26.

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Bedő Tamás Albert a Társulás Tagja, Csongrád Városi Önkormányzat Polgármestere
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár