**Alsó- Tisza-menti Önkormányzati Társulás**





**Feladatellátó jegyzőjétől**

**Csanyteleki Polgármesteri Hivatal Vezetőjétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/43-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *Az Alsó- Tisza-menti Önkormányzati Társulás Feladatellátási Megállapodása 7. módosítása jóváhagyása*

**Tisztelt Társulási Tanács!**

Emlékeztetem Önöket arra, hogy a Társulás Társulási Tanácsa 19/2025. (V. 30.) Atmöt határozatába rögzítetten döntött arról, hogy 2026. január 01. napjától megváltoztatja a Társulás székhelyét, jelesül Csanytelek község helyett Csongrád városát nevesítve. Ebből következik, hogy minden, a Társulás léte és működése szempontjából fontos dokumentumokon ezt a változást át kell vezetni. Ebből a sorból kiemelkedik a Társulás Társulási Megállapodása, a tárgyi Feladatellátási Megállapodás, annak pénzügyi külön megállapodása, a Szervezeti és Működési Szabályzat és minden a Társulásra kiterjesztett hatályú székhely település belső szabályzata.

A Társulás Társulási Tanácsát képviselő Elnök 2013. július 1. napjától hatályos Feladatellátási Megállapodásban rögzítette a Társulás székhely településeként, a Csanyteleki Polgármesteri Hivatal Vezetőjével, mint a Társulás feladatellátó jegyzőjével azokat a feladat- és hatásköröket, amelyet a munkaszervezet számára a Társulás Társulási Megállapodásában és a Társulás SZMSZ-ében szabályoz.

Fontos feladata lesz a Feladatellátó jegyző számára 2026. január 1. napjával a Csongrádi Polgármesteri Hivatala alkalmazásában álló szakmailag felkészült köztisztviselőkből álló Munkaszervezet felállítása és folyamatos működése feltételeinek biztosítása. A jelenleg működő munkaszervezet és az újonnan felálló munkaszervezet között feladat átadás – átvételi jegyzőkönyvet kell felvenni, benne szerepeltetve a már lezárt, még folyamatban lévő ügyeket, nyilvántartásokat, melyek a Társulás Társulási Megállapodásába rögzíttet 4 Tagönkormányzat által Társulásra átruházott feladatok nevesítését.

További kötelezettséget ró Csongrád Városi Önkormányzat Jegyzőjére, mint a Társulás Feladatellátójára, a Társulás fenntartásában lévő 1 nevelési- és 4 szociális intézménye működtetésére vonatkozó önkormányzati rendeletek alkotása, módosítása elő- és elkészíttetése, azok Tagönkormányzatok általi előzetes véleményezése eljárásrendjének kialakítása.

Kiemelet feladat a Társulás Társulási Tanácsa ügyviteli teendőinek szervezése, átadott hatáskör gyakorlásának ellenőrzése, kapcsolattartás a belsőellenőrrel, hatóságokkal, munkaszervezet vezetőjével, intézmények vezetőivel.

Ezt az előterjesztést és az ahhoz mellékletként csatolt módosító és egységes szerkezetbe foglalt megállapodást a Társulás mind a 4 Tagönkormányzata a Társulás Társulási Megállapodása V. fejezet 11. pontja szerinti jogalapon előzetesen véleményezte, elfogadta és annak jóváhagyására tett javaslatot a Képviselő-testület által hozott határozatába foglaltan.

Csatolom a Feladatellátási Megállapodás 7. módosítására tett javaslatot és magát a 7. módosítást tartalmazó, egységes szerkezetbe foglalt megállapodást. Megemlítem, hogy a Társulás által fenntartott intézmények, mint költségvetési szervek által folytatott *gazdálkodási feladatairól szóló megállapodások módosítása külön előterjesztésként* kerül a döntéshozók elé.

**Tisztelt Társulási Tanács!**

Indítványozom a tárgyi előterjesztésben, ahhoz mellékletként csatolt módosítást és egységes szerkezetbe foglalt megállapodás, továbbá annak jóváhagyására irányuló határozati javaslatban foglaltak változtatás nélküli elfogadását és a Társulás Társulási Tanácsa Elnöke felhatalmazását a megállapodás saját kezű aláírására.

C s a n y t e l e k, 2025. szeptember 5.

Tisztelettel:

.................................................................

Kató Pálné feladatellátó jegyző

**.../2025. (IX. 26.) Atmöt határozat**

**Tárgy:** *Az Alsó- Tisza-menti Önkormányzati Társulás Feladatellátási Megállapodása 7. módosítása jóváhagyása*

**H a t á r o z a t i javaslat**

Az Alsó- Tisza-menti Önkormányzati Társulás Társulási Tanácsa megtárgyalta és jóváhagyta a tárgyi előterjesztésben és ahhoz mellékletekként csatolt megállapodásban foglaltakat, figyelembe-vette a Társulás Társulási Tanácsa 4 Tagönkormányzata Képviselő-testülete megállapodás elfogadását támogató előzetes véleményét és az alábbi döntést hozta.

1. A Társulás Társulási Tanácsa kinyilvánítja, hogy 2026. január 1. napjától hatályba lépő Feladatellátási Megállapodás 7. módosítása a Társulás székhelye változása miatt olyan feladat- és hatáskör átadás – átvételt hordoz, amely a feladatellátással Megbízott számára munkaszervezet felállítási és működtetési kötelezettséggel jár, a gazdálkodási feladatok megosztását eredményezi, melynek finanszírozására a Társulás adott évi költségvetése szerinti összegként áll rendelkezésre.

Végrehajtás határideje: folyamatos, 2026. január 01.

Végrehajtásért felelős: feladatellátó jegyző

Beszámolás határideje: végrehajtást követő ülésen

1. A Társulás Társulási Tanácsa rögzíti, hogy külön előterjesztésbe foglaltan dönt a Társulás fenntartásában lévő költségvetési szervek (intézmények) gazdálkodási feladatairól, melyek módosítását határozatba foglalja és mellékletként a tárgyi Feladatellátási Megállapodás 1.-2. mellékleteként rendeli.

Végrehajtás határideje: folyamatos, 2026. január 01.

Végrehajtásért felelős: feladatellátó jegyző

Beszámolás határideje: végrehajtást követő ülésen

1. A Társulás Társulási Tanácsa felhatalmazza a Társulás Társulási Tanácsa Elnökét a megállapodás sajátkezű aláírására, annak megtörténtéről soros ülésen való beszámolási kötelezettséggel.

Végrehajtás határideje: 2025. szeptember 26.

Végrehajtásért felelős: feladatellátó jegyző

Beszámolás határideje: végrehajtást követő ülésen

Határozatról értesítést kap:

* Alsó- Tisza-menti Önkormányzati Társulás Társulási Tanácsa Elnöke és Tagjai (Székhelyén)
* Kató Pálné feladatellátó jegyző és általa
* Feladatellátásban érintett köztisztviselők (Helyben)
* Irattár