**Alsó- Tisza-menti Önkormányzati Társulás**





**Feladatellátó jegyzőjétől**

**Csanyteleki Polgármesteri Hivatal Vezetőjétől**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517, e-mail:** [**atmot@csanytelek.hu**](mailto:atmot@csanytelek.hu)

A/48-1/2025.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2025. szeptemberi ülésére**

**Tárgy:** *Az Alsó- Tisza-menti Többcélú Óvodák és Mini Bölcsődék intézményi gazdálkodásáról szóló feladatellátási megállapodása 4. módosítása jóváhagyása*

**Tisztelt Társulási Tanács!**

Visszautalok a Társulás Társulási Tanácsa által határozatába foglalt döntésére, miszerint a Társulás székhelye változtatása miatt, a Tanács módosította a jelenleg hatályos Feladatellátási Megállapodást (7. alkalommal) 2026. január 1. napjától, amely magában hordozza annak 1. mellékleteként csatolt, a Társulás fenntartásában lévő tárgyi *intézmény gazdálkodásáról szóló megállapodás 4. módosítását.*

Az *Alsó- Tisza-menti Többcélú Óvodák és Mini Bölcsődék* (a továbbiakban: intézmény) nevelési feladatát ellátó intézménye által nyújtott szolgáltatások igénybevétele feltételei a Társulás 3 Tagönkormányzata (Csanytelek, Tömörkény és Felgyő Községek Önkormányzatai) közigazgatási területén élő érintettek számára -térítésmentesen- adottak.

Az intézmény feladatát a számára az intézményt fenntartója által kiadott Alapító okiratába és működési engedélyébe rögzíttet módon végzi, a Társulás székhely települése Képviselő-testülete által önkormányzati rendeletbe foglalt intézményi térítési díja ellenében. Az intézményi térítési díj fizetési kötelezettségét mind a 3 Tagönkormányzat az érintett szülőktől átvállalja az önkormányzat adott évi költségvetése terhére és kiegyenlíti a gyermekétkeztetés költségét a gyermekétkeztetést biztosító közszolgáltatás nyújtójának.

Az *intézmény nem rendelkezik önálló gazdálkodási feladatot ellátó szervezettel*, ezért a tárgyi feladatellátási megállapodásba rögzített eljárási szabályoknak megfelelve láttatja el a Társulás az intézmény gazdálkodási, számviteli, könyvelési feladatait. Ezt a feladatot a *Csanyteleki Polgármesteri Hivatal*  köztisztviselői -térítésmentesen- látják el, ezzel tehermentesítve az intézményt, nem befolyásolva annak szabadon folytatott, költségvetéséhez kötött önálló gazdálkodását. A közel 13 éve fennálló gyakorlat folytatását támasztja alá az intézmény vezetője és a feladatot ellátók között eddig kialakított és meglévő együttműködésen alapuló munkakapcsolata, ami az intézmény biztonságos működését, stabil gazdálkodását, pénzforgalmát segíti elő. Ezt igazolják vissza az intézmény hatósági és pénzügyi, belsőellenőri ellenőrzései szerinti megállapításai, jelesül semmilyen szankcióval nem sújtotta az ellenőrzést végző az intézményt sem gazdálkodási hiányosság, sem mulasztás miatt

Az intézmény könyvelési feladata ellátását a feladatellátó 2026. január 1. napjától átadja a jelenleg is könyvelést végző Hivatalnak a tárgyi megállapodásban foglaltak szerint, melynek indoka a fent írt eddigi jó gyakorlat és a feladatellátó személyi kapacitása korlátozott volta.

A feladatellátásban érintett 3 Tagönkormányzat és a Társulás 2026. január 1. napjától székhely Tagönkormányzata Képviselő-testülete előzetes véleményezéi eljárása lefolytatása a Társulás Társulási Megállapodása V. Fejezete 12. pontja szerint mind az intézmény székhelye, mind a tagintézményei székhelye szerint biztosított volt.

**Tisztelt Társulási Tanács!**

Indítványozom a tárgyi előterjesztésben, az ahhoz mellékletként csatolt módosító és egységes szerkezetben kiadott intézményi gazdálkodási megállapodásban foglaltak megvitatását, a határozati javaslat változtatás nélküli elfogadását, figyelemmel az érintett Tagönkormányzatok Képviselő-testületei előzetes támogató véleményére.

Kezdeményezem a Társulás Társulási Tanácsa Elnöke felhatalmazását a tárgyi megállapodás saját kezű aláírása megadására, annak megtörténtéről soros ülésen való beszámolási kötelezettség mellett.

C s a n y t e l e k, 2025. szeptember 15.

Tisztelettel:

........................................................

Kató Pálné feladatellátó jegyző

**.../2025. (IX. .. ) Atmöt határozat**

**Tárgy:** *Az Alsó- Tisza-menti Többcélú Óvodák és Mini Bölcsődék intézményi gazdálkodásáról szóló feladatellátási megállapodása 4. módosítása*

**H a t á r o z a t i javaslata**

Az Alsó- Tisza-menti Önkormányzati Társulás Társulási Tanácsa megtárgyalta és elfogadta a tárgyi előterjesztésben, az ahhoz csatolt módosítási javaslatban és az egységes szerkezetben készült, *az Alsó- Tisza-menti Többcélú Óvodák és Mini Bölcsődék intézményi gazdálkodásáról szóló feladatellátási megállapodásában* foglaltakat, mely döntésénél figyelembe-vette a feladatellátásában érintett 4 Tagönkormányzat előzetes támogató véleményét és az alábbi döntést hozta.

1. A Társulás Társulási Tanácsa változtatás nélkül jóváhagyja a tárgyban kiadott és a Társulás Feladatellátási Megállapodása 1. mellékletéhez csatolt tárgyi megállapodás 4. módosítását akként, hogy a Feladatellátó jegyző által kötendő intézményi gazdálkodási feladatellátási megállapodás szerint 2026. január 1. napjától határozatlan időre az intézmény könyvelési feladatai ellátásával a Csanyteleki Polgármesteri Hivatal Vezetőjét és általa a Hivatal köztisztviselőjét bízza meg.
2. Az 1. pontba foglaltak magas szakmai színvonalon való ellátását a Megbízott köteles naprakészen végezni, arról felkérésre beszámolni és a belsőellenőr által végzett ellenőrzése során tett intézkedéseinek megfelelni, határidőre adatot szolgáltatni, nyilvántartásokat vezetni. A feladatellátás nem terheli az intézmény adott évi költségvetését, az térítésmentes szolgáltatás, melyet a Társulás 4 Tagönkormányzata saját éves költségvetése terhére közös költség viselése címén, véglegesen átadott pénzeszközből finanszíroz, amely a feladatellátás működési költségére szolgál.

Végrehajtás határideje: 2026. január 1. napjáig

Végrehajtásért felelős: Dr. Juhász László feladatellátó jegyző és a Munkaszervezet Vezetője,

Csanyteleki Polgármesteri Hivatal Vezetője és általa a Hivatal köztisztviselői

Beszámolás határideje: végrehajtást követő soros ülésen

1. A Társulás Társulási Tanácsa felhatalmazza a Társulás Társulási Tanácsa Elnökét a megállapodás sajátkezű aláírására, annak megtörténtéről soros ülésen való beszámolási kötelezettséggel.

Végrehajtás határideje: 2025. szeptember 26.

Végrehajtásért felelős: feladatellátó jegyző, a Társulás Társulási Tanácsa jelenlegi és jövőbeni Elnöke

Beszámolás határideje: végrehajtást követő ülésen

Határozatról értesítést kap:

* Társulás Társulási Tanácsa Elnöke és Tagjai (Székhelyén)
* Társulás jelenlegi és jövőbeni Feladatellátó jegyzője (Székhelyén) általa
* Társulás Munkszervezet Vezetője (Csongrád)
* Csanyteleki Polgármesteri Hivatal Jegyzője és általa a Hivatal érintett köztisztviselő könyvelői (Csanytelek)
* Alsó- Tisza-menti Többcélú Óvodák és Mini Bölcsődék Főigazgatója (Felgyő)
* Irattár